"39-тәи асезон хар амамкәа ҳалагеит. Ашықәс ҿыц ҟалаанӡа иҭҳажьхьан х-спектакльк. Уи нахыс акарантин ахь ҳцаанӡа ҳахьӡеит еиҭа ҩ-қәгыларак аҭыжьра. Акарантин аангьы усда ҳамтәеит, имҩаԥаагон онлаин қәгыларақәа, иҭаҳхуан аԥсуа шәҟәыҩҩцәа рлитератәуратә аԥҵамҭақәа. Ҳҟазара ԥсымҽхарцаз, ахәаԥшцәа ҳархамышҭырцаз уск ҳаҿызар акәын. Апандемиа ҳапланқәа хнырбгалеит, х-спектакльк анаҩстәи асезон ахь иигатәхеит. Ҳтеатр сезонк иалагӡаны 7-8 проект наныгӡон. Онлаин аԥхьарақәа рҟынтә Багратә Шьынқәба иҩымҭа "Ацынҵәарах" ицыԥҵәаха даԥхьон Осман Абыхәба. Уи агәаҳәара ҳнаҭеит "Ацынҵәарах" моноспектакльны аҟаҵара. Уажәы уи аус адулара ҳаҿуп, ароман ркьаҿтәуп, аха убри аан иацу ахьаа еиқәырхатәуп, ҳара ицәырааго ацәаҳәа убри аус адулара ҳаҿуп", - еиҭеиҳәеит Жорданиа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.